ai4bharat/Pralekha huggingface dataset:
ক্ষুদ্র, অতিক্ষুদ্রওমাঝারিশিল্পমন্ত্রক
ভারতের নির্মাণ ক্ষেত্রের বিকাশের জন্য জ্ঞানকে সম্পদে পরিণত করা অত্যন্ত গুরুত্বপূর্ণ – শ্রী নীতিন গড়করি
নতুন দিল্লি, ২৬শে জুন, ২০২০
কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ এবং সড়ক পরিবহণ ও মহাসড়ক দপ্তরের মন্ত্রী শ্রী নীতিন গড়করি গতকাল ভিডিও কনফারেন্সের মাধ্যমে ইঞ্জিনিয়ারিং, এক্সপোর্টস প্রমোশন কাউন্সিল –র প্রতিনিধিদের সঙ্গে অনলাইনের মাধ্যমে এক বৈঠকে যোগ দেন। কোভিড – ১৯ মহামারির পরবর্তী পরিস্থিতিতে নির্মাণ শিল্পের বিকাশ নিয়ে বৈঠকে আলোচনা হয়েছে।
শ্রী গড়করি বলেন, লকডাউনের সময় প্রতিটি ক্ষেত্র সমস্যার সম্মুখীন হয়েছে। এর ফলে অর্থনীতিতে স্বল্পমেয়াদী প্রভাব পড়েছে। এই সঙ্কট থেকে বেরিয়ে আসার জন্য ইতিবাচক ও আত্মপ্রত্যয় মনোভাব সাহায্য করেছে। আলোচনার সময় মন্ত্রী, কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ -র গুরুত্বের কথা উল্লেখ করেন। তিনি বলেন, দেশের মোট অভ্যন্তরীন উৎপাদন, রপ্তানি এবং কর্মসংস্থানের সুযোগ তৈরিতে এই ক্ষেত্রটি গুরুত্বপূর্ণ ভূমিকা পালন করে। দেশের মোট রপ্তানির ৪৮ শতাংশ এমএসএমই সংস্থাগুলি থেকে হয়। এই শিল্পোদ্যোগের প্রযুক্তিগত উন্নতি এবং উৎপাদিত পণ্য সামগ্রীর গুণমান বাড়ালে সংশ্লিষ্ট ক্ষেত্রের সুবিধা হবে। তিনি বলেন, লজিস্টিক, পরিবহণ, শ্রমিকদের জন্য ব্যয় হ্রাস করলে নির্মাণ শিল্পের বিকাশ হবে। ভারতীয় অতিক্ষুদ্র, ক্ষুদ্র ও মাঝারি শিল্পোদ্যোগকে সাহায্যের জন্য তাঁর মন্ত্রক, একটি তহবিল গঠন করেছে বলেও শ্রী গড়করি জানান। যে সব এমএসএমই-র উৎপাদন ভাল এবং জিএসটি রিটার্ণ ও আয়কর প্রদানের ক্ষেত্রে কোনো সমস্যা নেই, তাদের কাজের মূল্যায়ন করে সরকার, ১৫ শতাংশ অংশীদারিত্ব ভিত্তিক সাহায্য করবে। এর ফলে এই শিল্পগুলি মূলধন যোগাড় করতে পারবে, শেয়ারবাজারে নাম নথিভুক্ত করতে পারবে ও বিদেশী বিনিয়োগকে আকৃষ্ট করতে পারবে। মন্ত্রী, এই সংস্থাগুলিকে তাদের বার্ষিক আয়ের ২ – ৩ শতাংশ গবেষণার কাজে ব্যয় করার প্রস্তাব দেন। তিনি বলেন এই শিল্পের বিকাশে জ্ঞানকে সম্পদে রূপান্তর করা অত্যন্ত গুরুত্বপূর্ণ। সংশ্লিষ্ট শিল্পের বিষয়ে কোনো পরামর্শ থাকলে সরকারের কাছে তা পাঠানোর জন্য তিনি, উপস্থিত সকলের কাছে অনুরোধ জানান।
(CG/CB/SFS
প্রতিরক্ষামন্ত্রক
ইন্দ্র – ২১ মহড়া
নয়াদিল্লি, ২৭ জুলাই, ২০২১
দ্বাদশ ভারত-রাশিয়া যৌথ সামরিক মহড়া আগামী ১-১৩ অগাস্ট পর্যন্ত রাশিয়ার ভলগোগ্রাড – এ অনুষ্ঠিত হবে। যৌথ এই সেনা মহড়ায় রাষ্ট্রসংঘের বিধি ব্যবস্থার আওতায় সন্ত্রাস দমনের কৌশলগুলি নিয়ে নকল মহড়া পরিচালিত হবে।
এই মহড়ার অঙ্গ হিসাবে দুই দেশের সেনাবাহিনীর ২৫০ জন সেনানী অংশ নেবেন। ভারতীয় সেনাবাহিনীর পক্ষ থেকে একটি মেকানাইজড্ ইনফ্যান্ট্রি ব্যাটেলিয়ন মহড়ায় যোগ দেবে। এই ব্যাটেলিয়নটি যৌথ মহড়ায় অংশগ্রহণের পূর্বে দেশের বিভিন্ন জায়গায় কঠোর প্রশিক্ষণ নিয়েছে।
দু’দেশের সেনাবাহিনীর মধ্যে ইন্দ্র-২১ মহড়া পারস্পরিক আস্থা ও সহযোগিতা আরও মজবুত হবে। সেই সঙ্গে, দু’দেশের সেনাবাহিনী একে অপরের সেরা পন্থা-পদ্ধতিগুলি সম্পর্কে অবগত হতে পারবে। নিরাপত্তা সহযোগিতা ক্ষেত্রে পারস্পরিক সমন্বয়কে আরও শক্তিশালী করে তোলার লক্ষ্যে এই মহড়া আরও একটি মাইলফলক হয়ে উঠতে চলেছে। ভারত ও রাশিয়ার মধ্যে মিত্রতার যে বন্ধন রয়েছে, তা আরও নিবিড়তর করতে এই মহড়া সুদূরপ্রসারী ভূমিকা নেবে।
CG/BD/SB
(Visitor Counter : 459
বিজ্ঞানওপ্রযুক্তিমন্ত্রক
সিএসআইআর - আইআইসিটি, এপিআই এবং ড্রাগ ইন্টারমিডিয়েটসের মত উপাদানের ক্ষেত্রে পরনির্ভরশীলতা হ্রাস করার উদ্যোগ নিয়েছে
নতুন দিল্লি, ২৫ এপ্রিল ২০২০
অ্যাক্টিভ ফার্মাসিউটিকাল ইনগ্রিডিয়েন্টস  এবং ইন্টারমেডিয়েটস হ'ল যে কোনও ওষুধ তৈরীর মূল উপাদান। ভারত এই দুটি উপাদানের জন্য প্রধানত চীনের উপর নির্ভরশীল। বর্তমানে হায়দরাবাদের ইন্ডিয়ান ইনস্টিটিউট অফ কেমিক্যাল টেকনোলজি , হায়দরাবাদ ভিত্তিক আরেকটি ওষুধনির্মান সংস্থা, ল্যাক্সাই লাইফ সায়েন্সেসের সাথে একত্রে এপিআই এবং ড্রাগ ইন্টারমিডিয়েটস তৈরি ও উৎপাদনের কাজ শুরু করতে চলেছে। এর ফলে ওষুধ তৈরীর জন্য ভারতকে চীনা উপাদান আমদানীর ওপর নির্ভর করতে হবে না।
বৈজ্ঞানিক ও শিল্প গবেষণা কাউন্সিলের  এর অধীনে আইআইসিটি নামক পরীক্ষাগার, করোনার ভাইরাসের বিরুদ্ধে লড়াইয়ে ব্যবহৃত ওষুধের সংশ্লেষণে ল্যাক্সাই সংস্থার সাথে কাজ করছে। দুটি সংস্থার মধ্যে এধরনের সহযোগিতায় মূলত উমিফেনোভির, রেমডিসিভির এবং হাইড্রোক্সিক্লোরোকুইনের  একটি মূল ইন্টারমিডিয়েটের ওপর কাজ চলবে।
ম্যালেরিয়ানাশক ওষুধ এইচসিকিউর অন্যতম বৃহত্তম উৎপাদক হল ভারত এবং সাম্প্রতিক সপ্তাহগুলিতে এর চাহিদা যথেষ্ট বেড়েছে। গত কয়েক দিন ধরে মার্কিন যুক্তরাষ্ট্র সহ ভারত পঞ্চাশটিরও বেশী দেশে এইচসিকিউ পাঠিয়েছে। এই সহযোগিতার ফলে মূল কাঁচামালগুলির জন্য চীনের ওপর নির্ভরতা কমে আসবে, এর জন্য খরচও অনেক কম হবে। উল্লেখ্য, ইবোলা ভাইরাসের রোগীদের জন্য প্রচলিত ওষুধ রেমডিসিভির বর্তমানে কোভিড-১৯ -এর বিরুদ্ধে কতটা কার্যকার তার পরীক্ষা চালানো হচ্ছে।
ওষুধের সুরক্ষা এবং জনস্বাস্থ্যের জন্য প্রয়োজনীয় ওষুধের নিরবচ্ছিন্ন সরবরাহের কথা মাথায় রেখে প্রধানমন্ত্রীর সভাপতিত্বে কেন্দ্রীয় মন্ত্রিসভা ভারতে বৃহৎমাত্রায় ওষুধ উৎপাদন এবং চীনের উপর নির্ভরশীলতা হ্রাস করার জন্য একটি বিশেষ প্যাকেজের অনুমোদন দিয়েছে।
ল্যাক্সাই লাইফ সায়েন্সেস প্রাইভেট লিমিটেড বিশ্বব্যাপী ওষুধ সংস্থাগুলিকে সাহায্য করার লক্ষ্যে ২০০৭ সালে প্রতিষ্ঠিত হয়েছিল। বর্তমানে এই সংস্থা এপিআই উৎপাদনে বিশেষ ভূমিকা পালন করছে।
দুটি সংস্থার সহযোগিতায় এধরনের ওষুধের বানিজ্যিক উৎপাদনের কৌশলও স্থির করা হবে। ল্যাক্সাই লাইফ সায়েন্সেস এই ওষুধগুলির বাণিজ্যিকীকরণে প্রথম কয়েকটি সংস্থার মধ্যে একটি বলে বিবেচিত হবে।
(CG/TG
পেট্রোলিয়ামওপ্রাকৃতিকগ্যাসমন্ত্রক
জ্বালানি সংরক্ষণ এবং শক্তি দক্ষতার বার্তা দিতে পিসিআরএ- এর উদ্যোগে সচেতনতামূলক প্রচার অভিযান শুরু হয়েছে
নতুন দিল্লি, ১১ এপ্রিল, ২০২২
পেট্রোলিয়াম এবং প্রাকৃতিক গ্যাস মন্ত্রকের তত্ত্বাবধানে পেট্রোলিয়াম কনজারভেশন রিসার্চ অ্যাসোসিয়েশন, পিসিআরএ একটি জনমুখী সচেতনতামূলক অভিযান "সক্ষম" শুরু করেছে। আজ এই প্রচার অভিযানের সূচনা করেন পেট্রোলিয়াম ও প্রাকৃতিক গ্যাস মন্ত্রকের সচিব এবং পিসিআরএ-এর চেয়ারম্যান শ্রী পঙ্কজ জৈন। আজাদী কা অমৃত মহোৎসবের অঙ্গ হিসাবে এই প্রচার অভিযান চলবে ২০২২ সালের ৩০ এপ্রিল পর্যন্ত।
এটি জ্বালানি সংরক্ষণ এবং শক্তি দক্ষতার বার্তা ছড়িয়ে দেওয়ার উদ্দেশ্যে স্বচ্ছ ও সবুজ ভারত গড়তে এবং অপরিশোধিত তেল আমদানির ওপর নির্ভরতা কমাতে সহায়তা করার লক্ষ্যে একটি ফ্ল্যাগশিপ প্রচারাভিযান।
আজকের এই অনুষ্ঠানটি পেট্রোলিয়াম ও প্রাকৃতিক গ্যাস এবং আবাসন ও নগর বিষয়ক মন্ত্রী শ্রী হরদীপ এস পুরি ছাড়াও পেট্রোলিয়াম ও প্রাকৃতিক গ্যাস এবং শ্রম ও কর্মসংস্থান প্রতিমন্ত্রী শ্রী রামেশ্বর তেলির বার্তা দিয়ে শুরু হয়।
শ্রী জৈন তাঁর ভাষণে জ্বালানি সংরক্ষণের প্রয়োজনীয়তার ওপর গুরুত্ব আরোপ করেন। এর পাশাপাশি তিনি "সক্ষম" এর মতো কর্মসূচির গুরুত্বের কথা উল্লেখ করেন। তিনি প্রত্যেককে তাদের দৈনন্দিন জীবনে "জ্বালানির সংরক্ষণ মন্ত্র" গ্রহণ করার আহ্বান জানান।
আজকের এই প্রচারাভিযান উপলক্ষে শ্রী পঙ্কজ জৈন পিসিআরএ-এর প্রচার ভ্যানগুলিকে পতাকা নাড়িয়ে উদ্বোধন করেন। এই ভ্যান গুলিতে জ্বালানি সংরক্ষণ বিষয়ে বিভিন্ন ধরনের অডিও-ভিডিও এবং ডিসপ্লে-র ব্যবস্থা রয়েছে। এ বিষয়ে একটি পুস্তিকাও এদিন প্রকাশ করা হয়।
আজকের এই অনুষ্ঠানে শক্তি দক্ষতা এবং জ্বালানি সংরক্ষণের জন্য সেরা কাজের নিরিখে বিভিন্ন এলপিজি প্ল্যান্ট, রাজ্য সরকার এবং রাষ্ট্রয়ত্ত সংস্থাগুলিকে পুরস্কার প্রদান করা হয়। এর পাশাপাশি জ্বালানি সংরক্ষণের বিষয়ে দক্ষতার জন্য বিভিন্ন রাষ্ট্রীয় পরিবহণ সংস্থাকেও পুরস্কৃত করা হয়।
"সক্ষম-২০২২"-এর অঙ্গ হিসেবে সারা দেশজুড়ে বিভিন্ন কর্মসূচি গ্রহণ করা হয়েছে। দেশের ৩০০ টি শহরে 'সাইক্লোথোন'- এর আয়োজন সহ সমস্ত জেলা সদরে 'ওয়াকথোন', ২৫ টি শহরের সিএনজি কার রেলি, চারটি মেট্রো শহরে ই-ভেয়িকেল রেলির আয়োজন করা হয়েছে। এছাড়াও জ্বালানি সংরক্ষণ বিষয়ে বিভিন্ন আলোচনা সভার ব্যবস্থা করা হয়েছে। ফেসবুক, টুইটার, ইনস্টাগ্রাম সহ বিভিন্ন সমাজ মাধ্যমে প্রচারের ব্যবস্থাও রাখা রয়েছে।
CG/SB
(Visitor Counter : 180
মানবসম্পদবিকাশমন্ত্রক
মধ্যাহ্নকালীন আহারে বাজরার অন্তর্ভুক্তি
নয়াদিল্লি, ০২ ফেব্রুয়ারি, ২০২২
শিশুদের মধ্যে পুষ্টিকর খাবারের উপাদান বাড়াতে কেন্দ্রীয় সরকার সেই সমস্ত রাজ্য/কেন্দ্রশাসিত অঞ্চলগুলিকে পিএম পোষণ কর্মসূচির মাধ্যমে বাজরার অন্তর্ভুক্তির সম্ভাবনা খতিয়ে দেখার অনুরোধ জানিয়েছে, যে সমস্ত জেলায় বাজরাকে প্রচলিত খাদ্যাভাসের অঙ্গ হিসাবে বিবেচনা করা হয়। কেন্দ্রীয় সরকারের পক্ষ থেকে আরও বলা হয়েছে, সপ্তাহে অন্তত একদিন বাজরার মতো মোটা জাতীয় দানাশস্যকে যেন খাদ্য তালিকায় রাখা হয়। সেই সঙ্গে, বাজরা-ভিত্তিক খাবারকে আরও জনপ্রিয় করতে রাঁধুনি ও তাঁর সহকারীদের মধ্যে রন্ধনশৈলীর প্রতিযোগিতা আয়োজন করা যেতে পারে। বাজরার পৌষ্টিক উপাদান সম্পর্কে সচেতনতা গড়ে তুলতে স্বল্প দৈর্ঘ্যের ভিডিও তৈরি করা যেতে পারে। এই ভিডিও-গুলি বিদ্যালয়ে দেখানোর ব্যবস্থাও করা যেতে পারে।
নীতি আয়োগ পিএম পোষণ কর্মসূচিতে বাজরার অন্তর্ভুক্তিতে উৎসাহ দিচ্ছে। ইতিমধ্যেই আয়োগ রাজ্য সরকার ও কেন্দ্রশাসিত প্রশাসনগুলিকে নিয়ে জাতীয় স্তরে একটি আলোচনাসভার আয়োজন করেছে। এই আলোচনাসভায় বাজরার বিভিন্ন রন্ধনশৈলী বিভিন্ন রাজ্যের মধ্যে বিনিময় করা হয়। পিএম পোষণ কর্মসূচিতে তিন ধরনের খাদ্যশস্য রয়েছে। এগুলি হ’ল – গম, চাল ও মোটা জাতীয় দানাশস্য। কেন্দ্রীয় বিদ্যালয় শিক্ষা ও সাক্ষরতা দপ্তর দ্বিবার্ষিক-ভিত্তিতে এ ধরনের খাদ্যশস্য বন্টন করে থাকে। উল্লেখ করা যেতে পারে, মধ্যাহ্নকালীন আহারের জন্য খাদ্যশস্য যোগানের সমস্ত খরচ কেন্দ্রীয় সরকার বহন করে।
রাজ্যসভায় আজ এক লিখিত জবাবে একথা জানান শিক্ষা প্রতিমন্ত্রী শ্রীমতী অন্নপূর্ণ দেবী।
CG/BD/SB
(Visitor Counter : 127
বিজ্ঞানওপ্রযুক্তিমন্ত্রক
দেশ মে মাসের মধ্যে দেশীয় পদ্ধতিতে র্যাপিড টেস্ট এবং আরটি-পিসিআর, ডায়াগনিষ্টিক কিট তৈরিতেস্বনির্ভর হয়ে উঠবে — ডঃ হর্ষ বর্ধন
নতুন দিল্লি, ২৮ এপ্রিল, ২০২০
কেন্দ্রীয় বিজ্ঞান ও প্রযুক্তি, স্বাস্থ্য ও পরিবার কল্যাণ ও ভূ বিজ্ঞান মন্ত্রী, ডঃ হর্ষ বর্ধন আজ ভিডিও কনফারেন্সিংয়ের মাধ্যমে জীব-প্রযুক্তি বিভাগ  এবং এর স্বায়ত্তশাসিত প্রতিষ্ঠান  ও বিআইআরএসি এবং বিআইবিসিওএল-এর মতো রাষ্ট্রায়ত্ত সংস্থার বর্তমান কোভিড-১৯ সংকট মোকাবিলায় বিশেষত প্রতিষেধক, র্যাপিড টেস্ট এবং আরটি-পিসিআর ডায়াগনিষ্টিক কিট তৈরির বিষয়ে কাজের অগ্রগতি নিয়ে পর্যালোচনা করেছেন।
ডিবিটির সচিব ডঃ রেণু স্বরূপ জানিয়েছিলেন যে কোভিড -১৯ মোকাবিলার জন্য দীর্ঘমেয়াদী প্রস্তুতি নিয়ে ডিবিটি একটি বহুমুখী গবেষণা কৌশল এবং কর্মপরিকল্পনা তৈরি করেছে। এই বহুমুখী প্রচেষ্টার মধ্যে রয়েছে রোগের প্রতিষেধক, থেরাপিউটিকস তৈরি সহ বিভিন্ন বিষয়।
জৈবপ্রযুক্তি শিল্প গবেষণা সহায়তা কাউন্সিল  ডায়াগনিষ্টিক, প্রতিষেধক, থেরাপিউটিক্স, নভেল করোনা ভাইরাস নিয়ন্ত্রণের আনার জন্য একাধিক বিষয়ে গবেষণার কাজ চালাচ্ছে।
ডিবিটি বিজ্ঞানীদের সাথে মতবিনিময়ের সময় কেন্দ্রীয় মন্ত্রীকে ডিবিটি ল্যাব / এআই'র সম্ভাব্য অ্যান্টিভাইরাল ওষুধ নিমার্ণের জন্য গবেষণার পদ্ধতি সম্পর্কে অবহিত করা হয়।
জেনেটিক সিকোয়েন্সিং নিয়ে আলোচনার সময় ডঃ হর্ষ বর্ধন বলেছেন, এই জিনগত সিকোয়েন্সিংএর প্রয়াসে ২৬ বছর আগে পোলিও নির্মূল আন্দোলনের কথা মনে করিয়ে দেয়। পোলিও পক্ষাঘাতের ঘটনাগুলি জানতে দেশে তখন সক্রিয় নজরদারি চালানো হয়েছিল। সেই সময়ও, পোলিও নির্মূলে জেনেটিক সিকোয়েন্সিংটি বিশেষভাবে সহায়ক হয়েছিল।
ডঃ হর্ষ বর্ধন বিজ্ঞানীদের কাজ এবং কোভিড-১৯সংক্রমণ প্রশমিত করতে সমাধানসূত্র আবিষ্কার করার ক্ষেত্রে তাদের উদ্ভাবনী উপায়গুলির বিষয়ে বিশেষ প্রশংসা করেন।তিনি বলেন “ডিবিটির বিজ্ঞানীদের আন্তরিক প্রচেষ্টার ফলে আগামী মাসের শেষের দিকে আরটি-পিসিআর এবং অ্যান্টিবডি পরীক্ষার কিট উৎপাদনে দেশস্বনির্ভর হতে সক্ষম হবে। এর ফলে আগামী মাসের শেষ নাগাদ প্রতিদিন এক লক্ষ করে রোগীর স্বাস্থ্য পরীক্ষা করার লক্ষ্য পূরণ করা সম্ভব হবে”। মন্ত্রী নতুন নতুন প্রতিষেধক, নতুন ওষুধ ও চিকিৎসা সরঞ্জাম তৈরির কাজে যুক্ত বিজ্ঞানীদের কাজের গতি বাড়ানোর জন্য অনুরোধ করেছেন। তিনি আরো বলেছেন, "প্রতিষেধক তৈরি জন্য ৬টির বেশি সংস্থা কাজ করছে, যার মধ্যে চারটির কাজ অনেকটাই এগিয়ে গেছে। যাতে তাদের কাজ দ্রুত ছাড়পত্র পায় তার জন্য একটি নিয়ন্ত্রক প্ল্যাটফর্ম গঠন করা হয়েছে"।
ডঃ হর্ষ বর্ধন বলেন, বিআইআরএসি এই কাজে ১৫০টিরও বেশি আপ স্টার্ট আপ সংস্থা সমর্থন করেছে। যার মধ্যে ২০ টিরও বেশি নিয়োগের জন্য প্রস্তুত রয়েছে। তিনি ডিবিটি, ভারত ইমিউনোলজিকালস অ্যান্ড বায়োলজিক্যালস কর্পোরেশন লিমিটেডের  এর মতো রাষ্ট্রায়ত্ত সংস্থার তৈরি একটি হ্যান্ড-স্যানিটাইজারের উদ্বোধন করেন। "এই স্যানিটাইজার এক বোতল কেউ ক্রয় করলে এক টাকা করে পিএমকারেস তহবিলে জমা পড়বে" বলে জানিয়েছেন ডঃ হর্ষ বর্ধন।
(CG/SS
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ২৯ ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১৪৩ কোটি ১৫ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ৭৭ হাজার ২।
দেশে সুস্পষ্টভাবে করোনায় আক্রান্তের হার মোট আক্রান্তের ১ শতাংশের নীচে নেমে বর্তমানে ০.২২ শতাংশ, যা ২০২০-র মার্চ থেকে সর্বনিম্ন।
সুস্থতার হার বর্তমানে ৯৮.৪০ শতাংশ, যা ২০২০-র মার্চ থেকে সর্বাধিক।
দেশে গত ২৪ ঘণ্টায় সুস্থ হয়েছেন ৭ হাজার ৩৪৭ জন। এর ফলে, মোট সুস্থতার সংখ্যা ৩ কোটি ৪২ লক্ষ ৫১ হাজার ২৯২।
দেশে গত ২৪ ঘণ্টায় নতুন করে আক্রান্ত ৯ হাজার ১৯৫ জন।
দৈনিক-ভিত্তিতে আক্রান্তের হার ০.৭৯ শতাংশ, যা ৮৬ দিন ২ শতাংশের নীচে।
সাপ্তাহিক-ভিত্তিতে আক্রান্তের হার ০.৬৮ শতাংশ, যা গত ৪৫ দিন ১ শতাংশের নীচে।
এখনও পর্যন্ত নমুনা পরীক্ষার সংখ্যা ৬৭ কোটি ৫২ লক্ষ।
পশ্চিমবঙ্গে করোনার নতুন প্রজাতি ওমিক্রনে আক্রান্তের সংখ্যা ১১। চিকিৎসাধীন একজন সুস্থ হয়েছেন। দেশে মোট ওমিক্রনে আক্রান্তের সংখ্যা ৭৮১ এবং সুস্থ হয়েছেন ২৪১ জন।
CG/SS/SKD/
(Visitor Counter : 89
স্বরাষ্ট্র মন্ত্রক
সাইবার ও জাতীয় নিরাপত্তা নিয়ে সম্মেলন
নতুন দিল্লীতে আগামীকাল সাইবার অপরাধ সে আজাদি-আজাদি কা অমৃত মহোৎসব অনুষ্ঠিত হবে
নয়াদিল্লী, ১৯ জুন, ২০২২
দেশ, প্রধানমন্ত্রী শ্রী নরেন্দ্র মোদীর নেতৃত্বে স্বাধীনতার ৭৫তম বার্ষিকীতে ভারতের প্রগতি ও সাফল্য আজাদি কা অমৃত মহোৎসবের মাধ্যমে উদযাপন করছে।
নতুন দিল্লীর বিজ্ঞান ভবনে ২০শে জুন সাইবার নিরাপত্তা এবং জাতীয় নিরাপত্তার ওপর একটি জাতীয় সম্মেলন  অনুষ্ঠিত হবে। কেন্দ্রীয় স্বরাষ্ট্র মন্ত্রক আয়োজিত এই সম্মেলনে স্বরাষ্ট্র ও সমবায় মন্ত্রী শ্রী অমিত শাহ প্রধান অতিথি হিসেবে উপস্থিত থাকবেন। সাইবার অপরাধ সম্পর্কে জনসচেতনতা গড়ে তুলতে এই সম্মেলনের আয়োজন করা হয়েছে।
কেন্দ্রীয় স্বরাষ্ট্র মন্ত্রকের সঙ্গে ইন্ডিয়ান সাইবার ক্রাইম কো-অর্ডিনেশন সেন্টার এবং কেন্দ্রীয় সংস্কৃতি মন্ত্রক একযোগে দেশের ৭৫টি স্থানে সম্মেলনের আয়োজন করেছে। এর আগে আজাদি কা অমৃত মহোৎসব উদযাপনের অঙ্গ হিসেবে ৮ থেকে ১৭ জুন সাইবার জগতের যথাযথ বিধি মেনে চলা, সাইবার অপরাধ নিয়ন্ত্রণ করা, সাইবার নিরাপত্তা এবং জাতীয় নিরাপত্তা নিয়ে নানা অনুষ্ঠানের আয়োজন করা হয়।
২০শে জুনের সম্মেলনে কেন্দ্রীয় সংস্কৃতি, পর্যটন ও উত্তর পূর্বাঞ্চল উন্নয়ন মন্ত্রী শ্রী জি কিষাণ রেড্ডি, কেন্দ্রীয় স্বরাষ্ট্র প্রতিমন্ত্রী শ্রী অজয় কুমার মিশ্র সহ কেন্দ্র ও রাজ্য সরকারগুলির শীর্ষস্থানীয় আধিকারিকরা উপস্থিত থাকবেন।
PG/CB/NS
(Visitor Counter : 90
সড়কপরিবহণওমহাসড়কমন্ত্রক
আগামীকাল দেশের প্রথম সিএনজি ট্রাক্টরের উদ্বোধন করবেন গড়করি ; এই ধরণের ট্রাক্টর কৃষকদের জ্বালানী খরচ বাবদ বার্ষিক এক লক্ষ টাকা সাশ্রয় করবে
নয়াদিল্লী, ১১ ফেব্রুয়ারি, ২০২১
ডিজেল পরিচালিত ট্রাক্টর থেকে পরিবর্তিত দেশের প্রথম কম্প্রেসড ন্যাচারাল গ্যাস  পরিচালিত ট্রাক্টরের আনুষ্ঠানিকভাবে উদ্বোধন করা হবে। আগামীকাল কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি এই ধরণের ট্রাক্টরের উদ্বোধন করবেন। রাওমাত টেকনো সলিউশন এবং টোম্যাসেটো অচিল ইন্ডিয়া যৌথভাবে এই পরিবর্তিত ট্রাক্টর নিয়ে এসেছে। এতে কৃষকদের আয় বৃদ্ধি পাবে, জ্বালানী বাবদ খরচ কমবে এবং গ্রামীণ ভারতে কর্মসংস্থানের সুযোগ তৈরিতে বিশেষ সুবিধা প্রদান করবে। কেন্দ্রীয় মন্ত্রী শ্রী ধর্মেন্দ্র প্রধান, শ্রী নরেন্দ্র সিং তোমর, শ্রী পুরুষোত্তম রুপালা এবং জেনারেল  ভি কে সিং এই উদ্বোধনী অনুষ্ঠানে উপস্থিত থাকবেন। এই সিএনজি পরিচালিত ট্রাক্টর কৃষকদের জ্বালানী খরচ বাবদ বার্ষিক ১ লক্ষ টাকা সাশ্রয়ে এবং তাদের জীবন জীবিকা নির্বাহের ক্ষেত্রে সাহায্য করবে। পাশাপাশি পরিবেশে দূষণের মাত্রাও কমবে। এই সিএনজি পরিচালিত ট্রাক্টরগুলির দাম পেট্রোল/ডিজেল পরিচালিত গাড়ির থেকে অনেক কম। ভবিষ্যতের কথা মাথায় রেখে এই ধরণের ট্রাক্টর তৈরি করা হয়েছে। আগামীদিনে এই ট্রাক্টর উৎপাদনের ওপর বিশেষ জোর দেওয়া হবে। বর্তমানে যেখানে প্রতি লিটার ডিজেলের দাম ৭৭ টাকা ৪৩ পয়সা সেখানে কেজি প্রতি সিএনজি-র দাম ৪২ টাকা। এরফলে কৃষকরা প্রায় ৫০ শতাংশ কম দামে ট্রাক্টরের জন্য জ্বালানী কিনতে পারবেন।
কয়লামন্ত্রক
কয়লা মন্ত্রকের উদ্যোগে আগামী আন্তর্জাতিক যোগ দিবস উপলক্ষ্যে ১৫ই এপ্রিল একটি বিশেষ অনুষ্ঠান
নতুন দিল্লি, ১৪ই এপ্রিল, ২০২২
প্রধানমন্ত্রী শ্রী নরেন্দ্র মোদীর উদ্যোগে ২০১৪ সালে রাষ্ট্রসংঘের সাধারণ পরিষদে ২১শে জুনকে আন্তর্জাতিক যোগ দিবস হিসেবে উদযাপনের সিদ্ধান্ত নেওয়া হয়। সারা বিশ্বে এই দিনটি পালন ভারতের জন্য অত্যন্ত গর্বের। যোগ আমাদের সংস্কৃতি ও আধ্যত্মিক ঐতিহ্যের অবিচ্ছেদ্য অঙ্গ। প্রতি বছর ২১শে জুন সকালে সর্বজনীন যোগাভ্যাসের মধ্য দিয়ে আন্তর্জাতিক যোগ দিবস উদযাপন শুরু হয়। প্রধানমন্ত্রী নিজে এর নেতৃত্ব দেন।
২০২২ এর আন্তর্জাতিক যোগ দিবস আর মাত্র ৬৭ দিন পর। কয়লা মন্ত্রক এই উপলক্ষ্যে ১৫ই এপ্রিল একটি বিশেষ অনুষ্ঠানের আয়োজন করেছে। কয়লা, খনি ও রেল দপ্তরের প্রতিমন্ত্রী শ্রী রাওসাহেব পাটিল দানভে অনুষ্ঠানের উদ্বোধন করবেন। এখানে কয়লা মন্ত্রকের আধিকারিকরা ছাড়াও মন্ত্রকের অধীনস্থ বিভিন্ন সংস্থার আধিকারিকরা অংশ গ্রহণ করবেন। অনুষ্ঠানে যোগাভ্যাস প্রদর্শনী ও যোগের উপর বক্তৃতার আয়োজন করা হয়েছে।
CG/CB/SFS
(Visitor Counter : 81
প্রতিরক্ষামন্ত্রক
চিফ অফ ডিফেন্স স্টাফ নিয়োগ
নয়াদিল্লি, ১৯ নভেম্বর, ২০১৯
কেন্দ্রীয় সরকার চিফ অফ ডিফেন্স স্টাফ পদটি সৃষ্টির অনুমোদন দিয়েছে। এ বিষয়ে একটি রূপায়ণ কমিটি গঠনের অনুমোদন দেওয়া হয়েছে এবং সেটি গঠিত হয়েছে, যাতে এই নতুন পদের দায়িত্ব চূড়ান্ত করা যায় এবং একই সঙ্গে এই পদটির কাঠামো ও অন্যান্য বিষয়গুলিও চূড়ান্ত করা যায়।
প্রসঙ্গত, কারগিল পর্যালোচনা কমিটি, মন্ত্রী গোষ্ঠীর প্রতিবেদন, জাতীয় নিরাপত্তা সংক্রান্ত টাস্কফোর্স, শেকতকর কমিটি বহু পর্যালোচনার পর এই পদ সৃষ্টি করার সুপারিশ করেছে।
সোমবার রাজ্যসভায় এক প্রশ্নের লিখিত জবাবে এই তথ্য জানিয়েছেন প্রতিরক্ষা প্রতিমন্ত্রী শ্রী শ্রীপাদ নায়েক।
SSS/SB
(Visitor Counter : 52
প্রধানমন্ত্রীরদপ্তর
মহারানা প্রতাপের জন্মদিনে প্রধানমন্ত্রীর শ্রদ্ধার্ঘ্য
নয়াদিল্লি, ৯ মে, ২০২৩
প্রধানমন্ত্রী শ্রী নরেন্দ্র মোদী মহারানা প্রতাপকে সাহস, শৌর্য ও আত্মসম্মানের প্রতীক বলে বর্ণনা করেছেন। মহারানা প্রতাপের জন্মদিনে তাঁর প্রতি শ্রদ্ধা নিবেদন করে প্রধানমন্ত্রী বলেছেন, তিনি মাতৃভূমিকে রক্ষা করার জন্য তাঁর জীবন উৎসর্গ করেছিলেন। তাঁর জীবনযাত্রা প্রজন্মের পর প্রজন্ম ধরে সকলের অনুপ্রেরণার উৎস।
এক ট্যুইট বার্তায় প্রধানমন্ত্রী বলেছেন :
“সাহস, শৌর্য ও আত্মসম্মানের প্রতীক মহারানা প্রতাপকে তাঁর জন্মজয়ন্তীতে পরম শ্রদ্ধা নিবেদন করি। তিনি মাতৃভূমিকে রক্ষা করার জন্য তাঁর জীবন উৎসর্গ করেছিলেন। তাঁর জীবনযাত্রা প্রজন্মের পর প্রজন্ম ধরে সকলের অনুপ্রেরণার উৎস।”
(PG/CB/DM/
প্রধানমন্ত্রীরদপ্তর
দেশের সৈনিকদের অভিবাদন জানাতে এই দীপাবলিতে তাঁদের জন্য একটি প্রদীপ জ্বালাতে প্রধানমন্ত্রীর আহ্বান
নতুনদিল্লী, ১৩ নভেম্বর, ২০২০
প্রধানমন্ত্রী শ্রী নরেন্দ্র মোদী বলেছেন, এই দীপাবলিতে আমাদের দেশকে যারা নির্ভীকভাবে রক্ষা করছেন, সেই সৈনিকদের অভিবাদন জানাতে আমরা একটি প্রদীপ জ্বালাব।
এক ট্যুইট বার্তায় প্রধানমন্ত্রী বলেছেন, “এই দীপাবলিতে আমাদের দেশকে যারা নির্ভীকভাবে রক্ষা করছেন, সেই সৈনিকদের জন্য আমরা একটি প্রদীপ জ্বালাব। আমাদের সৈনিকরা যে অদম্য সাহস দেখাচ্ছেন, তার প্রতি কৃতজ্ঞতা প্রকাশ কয়েকটি শব্দের মাধ্যমে হয় না। সীমান্তে যে সব পরিবারগুলি থাকেন, তাঁদের প্রতিও আমরা কৃতজ্ঞতা জানাই।“
নির্বাচনকমিশন
ইন্ডিয়ান স্ট্যাটিস্টিক্যাল ইনস্টিটিউট  নির্বাচন কমিশনকে ভিভিপ্যাট স্লিপের নমুনা গণনার প্রতিবেদন তুলে দিল
কলকাতা, ২২ মার্চ, ২০১৯
ইন্ডিয়ান স্ট্যাটিস্টিক্যাল ইনস্টিটিউট  আজ  মুখ্য নির্বাচন কমিশনার শ্রী সুনীল অরোরা এবং অন্য দুই নির্বাচন কমিশনার শ্রী অশোক লাভাসা এবং শ্রী সুশীল চন্দ্রের কাছে ভোটার ভেরিফায়েবল পেপার অডিট ট্রেল  স্লিপের নমুনা গণনার একটি প্রতিবেদন তুলে দেয়। আইএসআই দিল্লি শাখার প্রধান অধ্যাপক অভয় জি ভাট এই প্রতিবেদনটি জমা দেন। দেশ জুড়ে ভিভিপ্যাট স্লিপ গণনার পরিমাণ বৃদ্ধির দাবি জোরালো হচ্ছিল। সেই আবহে নির্বাচন কমিশন আইএসআই-কে বৈদ্যুতিন ভোটযন্ত্রের মাধ্যমে গণনা এবং ভিভিপ্যাট স্লিপের গণনার বিষয়টি নিয়ম মেনে পর্যালোচনা এবং বিজ্ঞান সম্মতভাবে পরীক্ষা-নিরীক্ষার দায়িত্ব দেয়।
দেশের মধ্যে আইএসআই একটি অত্যন্ত খ্যাতনামা জাতীয় প্রতিষ্ঠান। এই প্রতিষ্ঠানটি পরিসংখ্যানগত নানা প্রয়োগ, তার গবেষণা, শিক্ষা এবং নমুনা যাচাইয়ের কাজ করে। এই প্রেক্ষিতে কমিশনের এই সিদ্ধান্ত। ভিভিপ্যাট স্লিপ নির্বাচনের সময় গণনার পরিমান বিবেচনার জন্য আইএসআই-এর গাণিতিক মেধা, পরিসংখ্যানগত উৎকর্ষ এবং বাস্তব প্রয়োগের সাহায্য নেওয়া হয়।
আইএসআই-এর দিল্লি শাখার প্রধান অধ্যাপক অভয় জি ভাট ছাড়াও এই বিশেষজ্ঞ কমিটিতে ন্যাশনাল স্যাম্পেল সার্ভে অফিসের  ডিরেক্টর জেনারেল, চেন্নাই ম্যাথমেটিক্যাল ইনস্টিটিউটের নির্দেশক অধ্যাপক রাজীব এল করন্ডিকর, সেন্ট্রাল স্ট্যাটিস্টিক্স অফিস, এমওএসপিআই-এর সামাজিক পরিসংখ্যান বিভাগের ডেপুটি ডিরেক্টর জেনারেল শ্রী ওঙ্কার প্রসাদ ঘোষকে মনোনীত করেন। পুরো রিপোর্টটি তৈরির আগে এই বিশেষজ্ঞ কমিটি পরিসংখ্যানের অন্য বিশেষজ্ঞদের সঙ্গে বিস্তারিত আলোচনা করেছে। বিভিন্ন গোষ্ঠীর পরামর্শও পর্যালোচনা করেছে। বিশেষজ্ঞ কমিটি ‘র্যান্ডাম স্যাম্পেলিং ফর টেস্টিং অফ ইভিএম্স ভায়া ভিভিপ্যাট স্লিপ ভেরিফিকেশন’ শীর্ষক প্রতিবেদনটি কমিশনের কাছে আজ পেশ করেছে।
কমিশন, বিশেষজ্ঞ কমিটির এই রিপোর্টটি পর্যালোচনা করবে এবং প্রয়োজনীয় পদক্ষেপ নেবে।
CG/CB/DM
(Visitor Counter : 132
প্রধানমন্ত্রীরদপ্তর
নিউজিল্যান্ডের প্রধানমন্ত্রীকে তাঁর দুর্দান্ত জয়ের জন্য অভিনন্দন জানিয়েছেন প্রধানমন্ত্রী
নয়াদিল্লী, ১৮ অক্টোবর, ২০২০
প্রধানমন্ত্রী শ্রী নরেন্দ্র মোদী নিউজিল্যান্ডের প্রধানমন্ত্রী জাসিন্ডা আর্ডেনকে তাঁর দুর্দান্ত জয়ের জন্য অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, ‘নিউজিল্যান্ডের প্রধানমন্ত্রী জাসিন্ডা আর্ডেনের দুর্দান্ত সাফল্যের জন্য আমার আন্তরিক অভিনন্দন। এক বছর আগে আমাদের শেষ বৈঠক হয়েছিল,সে কথা স্মরণে রেখে ভারত এবং নিউজিল্যান্ডের মধ্যে সম্পর্ককে এক নতুন উচ্চতায় নিয়ে যাওয়ার জন্য একসঙ্গে কাজ করার প্রত্যাশা করছি।’
CG/SS/NS
(
স্বরাষ্ট্র মন্ত্রক
পুলিশ স্মারক দিবসে শহীদ পুলিশকর্মীদের প্রতি জাতীয় পুলিশ সৌধে শ্রদ্ধা নিবেদন করেছেন কেন্দ্রীয় স্বরাষ্ট্র মন্ত্রী শ্রী অমিত শাহ
নয়াদিল্লি, ২১ অক্টোবর, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ পুলিশ স্মারক দিবসে আজ নতুন দিল্লিতে জাতীয় পুলিশ সৌধে শহীদ পুলিশকর্মীদের প্রতি শ্রদ্ধা নিবেদন করেছেন। শ্রী শাহ বলেছেন, আমাদের দেশের নিরাপত্তা, ঐক্য এবং অখণ্ডতা বজায় রাখার জন্য আমাদের যেসব পুলিশকর্মীরা প্রাণ বিসর্জন দিয়েছেন, আমি সমগ্র জাতির পক্ষ থেকে তাঁদের উদ্দেশে শ্রদ্ধা নিবেদন করছি। শ্রী শাহ প্রধানমন্ত্রী শ্রী নরেন্দ্র মোদী এবং মন্ত্রিসভার পক্ষ থেকেও শহীদ পুলিশকর্মীদের উদ্দেশে শ্রদ্ধা নিবেদন করেছেন।
কেন্দ্রীয় স্বরাষ্ট্র মন্ত্রী বলেছেন, ২০১৪ সালে যখন শ্রী নরেন্দ্র মোদী প্রধানমন্ত্রীর দায়িত্ব গ্রহণ করেন, তখন সরকার পুলিশ আধিকারিকদের আত্মবলিদানের কথা স্মরণ করার জন্য এই সৌধ নির্মাণের সিদ্ধান্ত নেয়। ২০১৮ সালের ২১শে অক্টোবর প্রধানমন্ত্রীর জাতির উদ্দেশে এই সৌধ উৎসর্গ করেছেন। মোদী সরকারের জনসাধারণের পক্ষ থেকে, বিশেষ করে ভবিষ্যৎ প্রজন্মের পক্ষ থেকে পুলিশকর্মীদের উদ্দেশে শ্রদ্ধা নিবেদনের এটি একটি অর্থপূর্ণ উদ্যোগ।
শ্রী শাহ্ বলেছেন, এই পুলিশ সৌধে শুধুমাত্র শহীদ পুলিশকর্মীদেরই নাম খোদাই করা নেই, এখানে ১৩০ কোটি ভারতবাসীর আবেগ জড়িয়ে রয়েছে। শহীদ পুলিশকর্মীদের রক্তের প্রতিটি ফোঁটা দেশকে প্রগতির পথে এগিয়ে নিয়ে গেছে। আমাদের চিরস্মরণীয় নায়কদের এই আত্মবলিদানের জন্যই দেশবাসী নিশ্চিন্তে ঘুমোতে পারেন। পুলিশকর্মীরা ২৪ ঘন্টা, ৩৬৫ দিন তাঁদের কর্তব্য পালন করেন। এমনকি, উৎসবের মরশুমেও তাঁরা তাঁদের দায়িত্ব পালন করে চলেন। আমাদের পুলিশকর্মীরা সামনের সারিতে থেকে করোনা মহামারীর বিরুদ্ধে লড়াই করছেন। প্রধানমন্ত্রী নরেন্দ্র মোদী সহ গোটা দেশ তাঁদের এই লড়াইয়ের প্রশংসা করে। কোভিড-১৯ মহামারীর বিরুদ্ধে লড়াইয়ে ৩৪৩ জন পুলিশকর্মী প্রাণ দিয়েছেন। তাঁদের এই আত্মোৎসর্গ স্বর্ণাক্ষরে লেখা থাকবে। নতুন নতুন চ্যালেঞ্জের মোকাবিলার জন্য কেন্দ্র পুলিশবাহিনীর আধুনিকীকরণের উদ্যোগ নিয়েছে। মোদী সরকার দেশের সীমান্ত অঞ্চলকে দুর্ভেদ্য করে তোলার জন্য নিরলসভাবে কাজ করে চলেছে যাতে জনশক্তির সঙ্গে প্রযুক্তির মেলবন্ধন ঘটানো যায়।
CG/CB/DM
(Visitor Counter : 106
সড়কপরিবহণওমহাসড়কমন্ত্রক
সড়ক পরিবহণ ও মহাসড়ক মন্ত্রক ব্যাটারিবিহীন বৈদ্যুতিক যানবাহন বিক্রি এবং নথিভুক্তিকরণের অনুমতি দিয়েছে
নতুন দিল্লি, ১২ আগষ্ট, ২০২০
কেন্দ্রীয় সড়ক পরিবহন মহাসড়ক মন্ত্রক ব্যাটারিবিহীন বৈদ্যুতিক যানবাহন বিক্রি ও নিবন্ধীকরণের অনুমতি দিয়েছে। সমস্ত রাজ্য এবং কেন্দ্রশাসিত অঞ্চলের পরিবহণ সচিবদের দেওয়া চিঠিতে মন্ত্রক স্পষ্ট করে জানিয়েছে যে ব্যাটারিবিহীন যানবাহন পরীক্ষামূলক সংস্থা প্রদত্ত অনুমোদন ও সংশাপত্রের ভিত্তিতে বিক্রি এবং নথিভুক্ত করা যায়। এই চিঠিতে আরও বলা হয়েছে, নথিভুক্ত করণের সময় ব্যাটারির ধরণ/কি ভাবে তৈরি বা অন্য কোনো বিবরণ নির্দিষ্ট করা দরকার নেই। তবে বৈদ্যুতিক গাড়ির ব্যাটারির মূল উৎস এবং নিয়মিত ব্যবহৃত ব্যাটারি বা ব্যাটারি বদল হয়েছে কি না, তা ১৯৮৯ সালে কেন্দ্রীয় মোটরভেহিকেলস্ আইনের ১২৬ ধারার অধীনে পরীক্ষামূলক সংস্থাগুলির অনুমোদন দেওয়ার প্রয়োজন রয়েছে।
সরকার বৈদ্যুতিক গাড়ির বিক্রি বাড়াতে বিশেষ সচেষ্ট হয়েছে। এতে যানবাহনের জেরে দূষণ যেমন কমবে, তেমনিই বিদেশ থেকে তেল আমদানিও হ্রাস পাবে। এর ফলে পরিবেশ সুরক্ষিত থাকবে। দেশের আমদানি খরচও কমবে। একই সঙ্গে দেশীয় শিল্পের বিকাশের পথ সুগম হবে। বৈদ্যুতিক দু চাকা এবং তিন চাকার যানবাহনের প্রচারের জন্য গাড়ির ব্যয়মূল্য থেকে ব্যাটারির দাম বাদ দেওয়ার বিষয়টি মন্ত্রক বিশেষ গুরুত্ব দিয়ে দেখছে। বাজারে এখন ব্যাটারি ছাড়াও গাড়ি বিক্রি করা যায়। এতে বৈদ্যুতিক দু চাকা এবং তিন চাকার যানবাহনের দাম অনেক কম হতে পারে। বৈদ্যুতিক পরিষেবা প্রদানকারী অথবা প্রকৃত সরঞ্জাম উৎপাদক সংস্থা বা অর্জিনাল ইকুপমেন্ট ম্যানুফ্যাকচারার্স  প্রয়োজনে পৃথকভাবে এই ব্যাটারি সরবরাহ করতে পারে।
(CG/SS/SKD
প্রতিরক্ষামন্ত্রক
মালাবার নৌ মহড়া
নতুন দিল্লি, ০৮ই ফেব্রুয়ারী, ২০২১
ভারত ও মার্কিন যুক্তরাষ্ট্র ১৯৯২ সালে দ্বিবার্ষিক নৌ মহড়া – মালাবারের সূচনা করেছে। ২০১৫ সালে জাপান এবং ২০২০ সালে অষ্ট্রেলিয়া এই মহড়ায় যোগ দিয়েছে। মালাবার নৌ মহড়ার মাধ্যমে ৪ দেশের নৌবাহিনীর মধ্যে সহযোগিতা ও সমন্বয় বাড়ানো হয়। সামুদ্রিক বিভিন্ন বিষয়ে, মুক্ত, সমন্বিত ভারত – প্রশান্ত মহাসাগরীয় অঞ্চলে অংশীদারিত্বের প্রতিশ্রুতি এই মহড়ার অন্যতম উদ্দেশ্য। ভারতীয় নৌ বাহিনী ২০২০ সালে ২৪তম মালাবার মহড়ার আয়োজন করেছিল।
রাজ্যসভায় আজ শ্রী কে সোমপ্রসাদের এক প্রশ্নের লিখিত জবাবে এই তথ্য জানিয়েছেন, প্রতিরক্ষা প্রতিমন্ত্রী শ্রী শ্রীপাদ নায়েক।